CELEX: 62014CN0402
Language: sl
Date: 2014-08-22 00:00:00
Title: Zadeva C-402/14: Predlog za sprejetje predhodne odločbe, ki ga je vložilo Dioikitiko Efeteio Athinon (Grčija) 22. avgusta 2014 – Viamar – Elliniki Aftokiniton kai Genikon Epicheiriseon Anonymi Etaireia proti Elliniko Dimosio

27.10.2014   
            
            
               SL
            
            
               Uradni list Evropske unije
            
            
               C 380/4
            
         Predlog za sprejetje predhodne odločbe, ki ga je vložilo Dioikitiko Efeteio Athinon (Grčija) 22. avgusta 2014 – Viamar – Elliniki Aftokiniton kai Genikon Epicheiriseon Anonymi Etaireia proti Elliniko Dimosio
   (Zadeva C-402/14)
   2014/C 380/04
   Jezik postopka: grščina
   
      Predložitveno sodišče
   
   Dioikitiko Efeteio Athinon
   
      Stranki v postopku v glavni stvari
   
   
      Tožeča stranka: Viamar – Elliniki Aftokiniton kai Genikon Epicheiriseon Anonymi Etaireia
   
      Tožena stranka: Elliniko Dimosio (grška država)
   
      Vprašanji za predhodno odločanje
   
   
               1
            
            
               Ali je člen 1(3) Direktive 2008/118/ES (1) z dne 16. decembra 2008 pravno zadosten in popoln/nepogojen ter dovolj jasen, tako da ima, ne glede na neprenos te specifične določbe direktive v notranji pravni red države članice/grške države, neposreden učinek in se nanj pred nacionalnimi sodišče lahko sklicuje posameznik, ki nanj opira pravice, in ga morajo ta sodišča upoštevati?
            
         
               2
            
            
               V vsakem primeru, ali so določbe člena 130(5) nacionalnega carinskega zakonika v povezavi s členom 128(1) istega zakonika, v skladu s katerimi se certifikat o ocarinjenju vozil iz Skupnosti, ki so bila uvožena na grško ozemlje, izda po plačilu dajatve ob registraciji, obveznost plačila te dajatve pa nastopi, ko ta vozila pridejo na nacionalno ozemlje, skladne z določbami člena 3(c) Pogodbe EGS, ki določajo odpravo ovir med državami članicami pri prostem pretoku blaga.
            
         
      (1)  Direktiva Sveta 2008/118/ES z dne 16. decembra 2008 o splošnem režimu za trošarino in o razveljavitvi Direktive 92/12/EGS (UL L 9, 14.1.2009, str. 12).